Ko‘p xarajat qilmasdan so‘nggi urfda kiyinish mumkinmi?

Bu maqolada siz ko‘p mablag‘ sarflamasdan chiroyli va hozirgi moda trendi bo‘yicha kiyinish to‘g‘risidagi stilist tavsiyalari va mutaxassis maslahatlari bilan tanishasiz.

Kiyimlardan ko‘ra aksessuarlarga e’tibor berish muhimroqdir. Agar brendli buyumlar olmoqchi bo‘lsangiz yaxshisi, aksessuarlar: oyoq kiyim, sumka, kamar yoki taqinchoqlarni tanlang. Oddiy jinsi va futbolkani hozirgi modadagi chiroyli oyoq kiyimi, sumka yoki taqinchoqlar bilan birga kiysangiz o‘zgacha ko‘rinishga ega bo‘lasiz.
Qoida bo‘yicha ustki kiyimlar – palto, kurtka, plash va po‘stinlar yuqori sifatli, toza, o‘zingizga yoqadigan uslubda va yarashib turuvchi bo‘lishi zarur. Shuning uchun to‘plagan mablag‘ingizni ustki kiyimlar uchun sarflaganingiz ma’qul.
O‘zingizga 100% yoqmayotgan buyumni ikkilanayotgan bo‘lsangiz, yaxshisi, sotib olmang.
Liboslaringizni takrorlovchi buyumlarni masalan, beshinchi jinsini yoki uchinchi futbolkani sotib olmang.
Agar mablag‘ingiz chegaralangan bo‘lsa, eski yoki kiyim shkafida kiyilmay qolib ketgan buyumlaringizni qaytadan o‘zgartirib tikishni o‘rganing.